Rikors ippreżentat fis-27 ta’ Novembru 2019 – Olimp Laboratories vs EUIPO – OmniVision (Hydrovision)
(Kawża T-817/19)
Lingwa tar-rikors: l-Ingliż
Partijiet
Rikorrenti: Olimp Laboratories sp. z o.o. (Dębica, il-Polonja) (rappreżentant: M. Kondrat, lawyer)
Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
Parti oħra quddiem il-Bord tal-Appell: OmniVision GmbH (Puchheim, il-Ġermanja)
Informazzjoni dwar il-proċedimenti quddiem l-EUIPO
Applikant għat-trade mark kontenzjuża: ir-rikorrenti quddiem il-Bord tal-Appell
Trade mark kontenzjuża kkonċernata: it-trade mark figurattiva tal-Unjoni Hydrovision – Applikazzjoni għal reġistrazzjoni Nru 16 286 841
Proċedimenti quddiem l-EUIPO: proċedimenti ta’ oppożizzjoni
Deċiżjoni kkontestata: id-deċiżjoni tat-Tieni Bord tal-Appell tal-EUIPO tat-13 ta’ Settembru 2019 fil-Każ R 2371/2018-2
Talbiet
Ir-rikorrenti titlob li l-Qorti Ġenerali jogħġobha:
tannulla d-deċiżjoni kkontestata u tibgħat il-kawża lura quddiem l-EUIPO biex jeżaminha mill-ġdid; jew;
tbiddel id-deċiżjoni kkontestata;
tillikwida l-ispejjeż favur ir-rikorrenti.
Motivi invokati
Ksur tal-Artikolu 8(1)(b) tar-Regolament (UE) Nru 2017/1001 tal-Parlament Ewropew u tal-Kunsill;
Ksur tal-prinċipju ta’ protezzjoni tal-aspettattivi leġittimi u tal-prinċipju ta’ ċertezza legali.
____________